Вішанскі

Ві́шанскі (, ) (да 1957 г. Сталінец) — пасёлак у Гомельскім раёне Гомельскай вобласці. Уваходзіць у склад Яромінскага сельсавета.

 Геаграфія 
 Размяшчэнне 
У 5 км на поўнач ад Гомеля, 3 км ад чыгуначнай станцыі Касцюкоўка.

 Транспартная сетка 
Побач шаша Доўск - Гомель. Планіроўка складаецца з ледзь выгнутай вуліцы, арыентаванай з паўднёвага ўсходу на паўночны захад, якая на поўначы далучаецца да цэнтра просталінейнай вуліцы, арыентаванай з паўднёвага захаду на паўночны ўсход. Забудавана двухбакова, драўлянымі дамамі сядзібнага тыпу.

 Гісторыя 
Заснаваны ў пачатку XX стагоддзя перасяленцамі з суседніх вёсак. У 1926 годзе ў Касцюкоўскім сельсавеце Гомельскага раёна Гомельскай акругі. У 1930 годзе жыхары ўступілі ў калгас. Падчас Вялікай Айчыннай вайны 30 жыхароў загінулі на фронце. У 1968 годзе да пасёлка далучаны пасёлак Новы. У складзе калгаса імя XXII з'езда КПСС (цэнтр — вёска Яроміна).

 Насельніцтва 
 Колькасць 
 2004 год - 125 гаспадарак, 319 жыхароў.

 Дынаміка 
 1926 - 17 двароў, 107 жыхароў.
 1959 - 505 жыхароў (паводле перапісу).
 2004 - 125 гаспадарак, 319 жыхароў.

 Вядомыя ўраджэнцы 
 В. А. Еўтухоў - беларускі мастак.

 Крыніцы 

 Літаратура 
 Гарады і вёскі Беларусі: Энцыклапедыя. Т.1, кн.1. Гомельская вобласць/С. В. Марцэлеў; Рэдкалегія: Г. П. Пашкоў (галоўны рэдактар) і інш. — Мн.: БелЭн, 2004. 632с.: іл. Тыраж 4000 экз. ISBN 985-11-0303-9 ISBN 985-11-0302-0

 Спасылкі 

Катэгорыя:Яромінскі сельсавет
Катэгорыя:Населеныя пункты Гомельскага раёна